**סדנא ליום הערכות**

**"תן לאדם דג , הוא ישבע ליום אחד, למד אותו לדוג הוא ישבע כל חייו" (פתגם אנגלי)**

**מטרת הסדנא:**

1. חידוד תפקידם של המורים באולפנה.
2. העלאת הקונפליקט בין חשיבות הדרך וחשיבות התוצאה. לאורך שנת הלימודים עלו חילוקי דעות בין מחנכות ומורים מקצועיים מהיבטים שונים:

* מורים מקצועיים שלא שיתפו פעולה בהצבת גבולות בנושא תלבושת ונוכחות בתפילה והיו ממוקדים רק בהשגת תוצאות הבגרות
* מחנכים שלחצו על מורים מקצועיים ללכת לקראת תלמידות לכאורה לוותר על גבולות מסוימים. (כגון תלמידה שלא הגישה עבודה לאפשר לה להגיש באחור וכד').
* מורים שחושבים שלהעיר תלמיד בבוקר זה הסרת אחריות מהתלמיד וכד'.

**שלבי הפעילות:**

* פותחים בשאלה מה צריך להיות בארגז הכלים שמציידים את התלמידות באולפנה?

את השאלה הכנו באמצעות אתר Mentimeter . הוא מאפשר לשלוח למורים קישור בווטסאפ וכל מורה יכול לענות מספר תשובות. התשובות מוקרנות והכלים שהוזכרו הכי הרבה פעמים מופיעים בכתב הגדול ביותר.

* שאלה שניה: האם לדעתכם אנחנו מצליחים להנחיל את ארגז הכלים לתלמידות.
* שתי השאלות מחדדות את הפער בין הרצוי למצוי.
* כל מורה קיבל על הכיסא שלו סימניה עם המשפט ודג שוקולד.
* בקשנו מהמורים לתת דוגמאות לפעולות שהם עושים שהם בבחינת לתת לתלמידות דגים.
* בקשנו מהמורים לתת דוגמאות לפעולות שהם עושים שהם בבחינת לתת חכה
* היו דוגמאות שהיו עליהן מחלוקות האם הן דג או חכה.
* שאלנו האם בהכרח לתת דג זו פעולה טובה פחות. ולתת חכה זו פעולה עדיפה.
* בדיון עלו מספר נקודות משמעותיות
* צריך להתאים את הדג או החכה לתלמיד, התלמיד עלול להיות במצב שהוא לא יודע לדוג.
* דברו על פניות רגשית של התלמידים ללמוד לדוג
* על שלבים שונים בשנת הלימודים. תחילת שנה, רגע לפני הבגרות.
* דיבור על להעניק לתלמיד לדוגמא לחם בינתיים תוך כדי שמלמדים אותו לדוג. (להחליט על מה מוותרים ועל אילו גבולות לא מוותרים).
* דיברו על הצורך לתאם בין המורים להנהלה למחנכים מתי נותנים דגים ומתי מלמדים לדוג.
* דברו על הצורך להיעזר בסבלנות מצד המורים כי ללמד לדוג לוקח זמן
* דברו על הצורך ללמד את התלמידים להתמודד עם כשלוון עם דחיית סיפוקים כי ללמוד לדוג דורש סבלות אורך רוח והתוצאות הן לטווח ארוך.
* המחזנו בעזרת המורים שתי סיטואציות כדי לחדד את המתח בין הגישות השונות.
* מחנכת ומורה נפגשות במסדרון. המורה מספרת למחנכת שהיום נערך מבחן ושלוש תלמידות לא הגיעו למבחן. המחנכת מבקשת מהמורה להתקשר אליהן. המורה טוענת שזו אחריות של התלמידות לפנות אליה, והיא לא צריכה לחזר אחריהן.
* מורה מגיעה לשיעור וחסרות מספר תלמידות היא מתחילה להתקשר לתלמידות החסרות, למחנכת שתעזור לה, למדריכה בפנימייה שתעיר את הבנות.. בינתיים עובר חצי שיעור.
* מורים הוזמנו תוך כדי להחליף את השחקנים ולהציע פתרונות אחרים.
* בעקבות הסיטואציות התקיים דיון כיצד אפשר לפעול אחרת. איך אפשר ללמד את התלמידות לפעול באחריות ומצד שני לא לוותר עליהן.
* לסיכום בקשנו מהמורים שימלאו טופס:
* מה אני צריך כמורה כדי ללמד את התלמידים שלי לדוג?